02005D0270 — FI — 26.04.2019 — 002.001

Tämä asiakirja on ainoastaan dokumentoinnin apuväline eikä sillä ole oikeudellista vaikutusta. Unionin toimielimet eivät vastaa sen sisällöstä. Säädösten todistusvoimaiset versiot on johdanto-osineen julkaistu Euroopan unionin virallisessa lehdessä ja ne ovat saatavana EUR-Lexissä. Näihin virallisiin teksteihin pääsee suoraan tästä asiakirjasta siihen upotettujen linkkien kautta.

►B KOMISSION PÄÄTÖS, tehty 22 päivänä maaliskuuta 2005, tietokantajärjestelmään liittyvien taulukoiden vahvistamisesta pakkauksista ja pakkausjätteistä annetun Euroopan parlamentin ja neuvoston direktiivin 94/62/EY mukaisesti (tiedoksiannettu numerolla K(2005) 854) (ETA:n kannalta merkityksellinen teksti) (2005/270/EY) (EUVL L 086 5.4.2005, s. 6)

Muutettu:









▼B

KOMISSION PÄÄTÖS,

tehty 22 päivänä maaliskuuta 2005,

tietokantajärjestelmään liittyvien taulukoiden vahvistamisesta pakkauksista ja pakkausjätteistä annetun Euroopan parlamentin ja neuvoston direktiivin 94/62/EY mukaisesti

(tiedoksiannettu numerolla K(2005) 854)

(ETA:n kannalta merkityksellinen teksti)

(2005/270/EY)







▼M2

1 artikla

Tässä päätöksessä vahvistetaan toimitettavien tietojen muoto direktiivin 94/62/EY 12 artiklan mukaisesti sekä tietojen laskentaa, todentamista ja toimittamista koskevat säännöt kyseisen direktiivin mukaisesti seuraavien osalta:

a) direktiivin 94/62/EY 6 artiklan 1 kohdan f–i alakohdassa tarkoitettujen kierrätystavoitteiden mukautettujen tasojen saavuttaminen ottaen huomioon uudelleenkäytettävät pakkaukset kyseisen direktiivin 5 artiklan 2 kohdan mukaisesti;

b) uudelleenkäyttöä varten korjattujen puupakkausten huomioon ottaminen direktiivin 94/62/EY 5 artiklan 3 kohdan mukaisesti;

c) direktiivin 94/62/EY 6 artiklan 1 kohdan f–i alakohdassa säädettyjen tavoitteiden saavuttaminen;

d) laaduntarkastus ja direktiivin 94/62/EY 6 a artiklan 3 ja 8 kohdan nojalla toteutetut toimenpiteet.

▼B

2 artikla

▼M2

1. Tässä päätöksessä sovelletaan direktiivin 94/62/EY 3 artiklassa vahvistettujen määritelmien lisäksi seuraavia määritelmiä:

a) ’kohdemateriaaleilla’ tarkoitetaan pakkausjätemateriaaleja, jotka uudelleenkäsitellään tietyllä kierrätystoimella tuotteiksi, materiaaleiksi tai aineiksi, jotka eivät ole jätettä;

b) ’muilla kuin kohdemateriaaleilla’ tarkoitetaan direktiivin 94/62/EY 6 artiklan 1 kohdan f–i alakohdassa vahvistettujen kierrätystavoitteiden laskemiseksi jätemateriaaleja, joita ei uudelleenkäsitellä tietyllä kierrätystoimella tuotteiksi, materiaaleiksi tai aineiksi, jotka eivät ole jätettä;

c) ’esikäsittelyllä’ tarkoitetaan mitä tahansa käsittelyä, joka pakkausjätemateriaaleille tehdään ennen kierrätystä, jossa kyseiset materiaalit uudelleenkäsitellään tuotteiksi, materiaaleiksi tai aineiksi, jotka eivät ole jätettä; tähän kuuluvat tarkistus- ja lajittelutoimet ja muut valmistelutoimet muiden kuin kohdemateriaalien poistamiseksi ja laadukkaan kierrätyksen varmistamiseksi;

d) ’laskentapisteellä’ tarkoitetaan hetkeä, jona pakkausjätemateriaalit tulevat kierrätykseen, jossa jäte uudelleenkäsitellään tuotteiksi, materiaaleiksi tai aineiksi, jotka eivät ole jätettä, tai hetkeä, jona pakkausjätemateriaalit lakkaavat olemasta jätettä uudelleenkäsittelyä edeltävän valmistelutoimen tuloksena;

e) ’mittauspisteellä’ tarkoitetaan hetkeä, jona jätemateriaalien massa mitataan jätteen määrän määrittämiseksi laskentapisteessä;

f) ’käyttökerralla’ tarkoitetaan uudelleenkäytettävän pakkauksen kiertoa siitä hetkestä, jona se saatetaan markkinoille niiden tavaroiden kanssa, joiden säilyttämiseen, suojaamiseen, käsittelyyn, kuljettamiseen tai esillepanoon se on tarkoitettu, siihen hetkeen, jona se lähetetään takaisin uudelleenkäytettäväksi pakkausten uudelleenkäyttöjärjestelmässä tarkoituksena saattaa se toistuvasti markkinoille tavaroiden kanssa;

g) ’pakkausten uudelleenkäyttöjärjestelmällä’ tarkoitetaan hallinnollisia, teknisiä tai taloudellisia järjestelyjä, joilla varmistetaan, että uudelleenkäytettävä pakkaus käytetään monta kertaa.

▼B

2. ►M2 ————— ◄

Tämän päätöksen soveltamiseksi jäsenvaltiossa voidaan katsoa syntyvän pakkausjätteitä saman verran kuin pakkauksia saatetaan samana vuonna markkinoille kyseisessä jäsenvaltiossa.

3 artikla

1. Kaikkia pakkauksia koskeviin tietoihin on sisällyttävä kaikki direktiivin 94/62/EY 2 artiklan 1 kohdassa ja 3 artiklan 1 kohdassa määritellyt pakkaukset.

Erityisesti pieninä määrinä esiintyvien materiaalien ja muiden kuin tässä päätöksessä mainittujen materiaalien osalta voidaan käyttää arvioita. Näiden arvioiden on perustuttava parhaisiin mahdollisiin saatavilla oleviin tietoihin ja ne on esitettävä 7 artiklan mukaisesti.

2. Uudelleenkäytettäviä pakkauksia pidetään markkinoille saatettuina, kun ne tulevat saataville ensimmäisen kerran yhdessä niiden tavaroiden kanssa, joiden pakkaamiseen, suojaamiseen, käsittelyyn, toimittamiseen ja tarjoamiseen ne on tarkoitettu.

Uudelleenkäytettäviä pakkauksia ei pidetä pakkausjätteinä, kun ne toimitetaan uudelleen käytettäviksi. Uudelleenkäytettäviä pakkauksia ei pidetä markkinoille saatettuina pakkauksina, kun ne on käytetty uudelleen tavaran pakkaamiseen ja ne tulevat uudelleen saataville.

Uudelleen käytettäviä pakkauksia, joka poistetaan käytöstä niiden käyttöiän päättyessä, pidetään pakkausjätteinä.

Tämän päätöksen soveltamiseksi uudelleen käytettävistä pakkauksista voidaan katsoa jäsenvaltiossa syntyvän pakkausjätteitä saman verran kuin uudelleen käytettäviä pakkauksia saatetaan samana vuonna markkinoille kyseisessä jäsenvaltiossa.

▼M2

3. Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, eri materiaaleista valmistetut pakkaukset, joita ei voida erottaa käsin, ilmoitetaan sen mukaisesti, mikä on niiden pääasiallisen materiaalin paino.

▼B

Lisäksi yhdistelmämateriaalien hyödyntämisestä ja kierrätyksestä voidaan ilmoittaa vapaaehtoisesti erillisiä tietoja.

▼M2

4. Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, hyödynnetyn tai kierrätetyn pakkausjätteen painolla tarkoitetaan tehokkaaseen hyödyntämis- tai kierrätysprosessiin syötetyn pakkausjätteen määrää. Jos lajittelulaitoksen tuotos käytetään tehokkaassa hyödyntämis- tai kierrätysprosessissa ilman merkittävää hävikkiä, tämän tuotoksen määrää voidaan pitää hyödynnettyjen tai kierrätettyjen pakkausjätteiden painona.

▼B

4 artikla

▼M2

1. Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, unionista vietyjä pakkausjätteitä pidetään hyödynnettyinä tai kierrätettyinä vain, jos voidaan esittää pitävät todisteet siitä, että hyödyntäminen ja/tai kierrätys toteutettiin oloissa, jotka vastaavat suurelta osin lainsäädännössä säädettyjä edellytyksiä.

▼B

2. Pakkausjätteiden valtioiden rajat ylittävissä siirroissa on noudatettava neuvoston asetusta (EY) N:o 259/93 ( 1 ), neuvoston asetusta (EY) N:o 1420/1999 ( 2 ) ja komission asetusta (EY) N:o 1547/1999 ( 3 ).

▼M2

3. Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, muissa jäsenvaltioissa tai unionin ulkopuolella syntyneitä pakkausjätteitä, jotka lähetetään hyödynnettäviksi tai kierrätettäviksi jäsenvaltioon, ei pidetä hyödynnettyinä tai kierrätettyinä siinä jäsenvaltiossa, johon ne lähetettiin.

▼B

5 artikla

▼M2

1. Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, hyödynnetyn tai kierrätetyn pakkausjätteen paino määritetään käyttäen pakkausjätteiden luonnollista kosteuspitoisuutta, joka on verrattavissa vastaavien markkinoille saatettujen pakkausten kosteuspitoisuuteen.

▼B

Hyödynnettyjen tai kierrätettyjen pakkausjätteiden painoa koskevia mittaustietoja korjataan, jos pakkausjätteiden kosteuspitoisuus eroaa säännöllisesti merkittävässä määrin markkinoille saatettujen pakkausten kosteuspitoisuudesta, ja jos tämä uhkaa johtaa pakkausten hyödyntämisen tai kierrättämisen huomattavaan yli- tai aliarviointiin.

Tällaiset korjaukset on rajoitettava koskemaan erityisistä ilmasto- tai muista olosuhteista johtuvia poikkeustapauksia.

▼M2

Merkittävistä korjauksista on ilmoitettava tietojen laaduntarkastusraportin tiedonkeruun kuvauksissa.

2. Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, hyödynnetyn pakkausjätteen painoon ei saa sisältyä yhdessä pakkausjätteiden kanssa kerättyjä muita kuin pakkausmateriaaleja, jos näiden poissulkeminen on käytännössä mahdollista.

▼B

Hyödynnettyjen tai kierrätettyjen pakkausjätteiden painoa koskevia tietoja korjataan, jos tehokkaasti hyödynnettäviksi tai kierrätettäviksi toimitettuihin jätteisiin sisältyvien muiden kuin pakkausmateriaalien määrä uhkaa johtaa pakkausten hyödyntämisen tai kierrättämisen huomattavaan yli- tai aliarviointiin.

Korjauksia eivät edellytä pakkausjätteisiin tavallisesti sisältyvät pienet määrät muita kuin pakkausmateriaaleja ja tuotejäämiä.

▼M2

Merkittävistä korjauksista on ilmoitettava tietojen laaduntarkastusraportin tiedonkeruun kuvauksissa.

6 artikla

Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, tämän päätöksen 3, 4 ja 5 artiklan hyödyntämistä koskevia säännöksiä sovelletaan soveltuvin osin energiaa hyödyntävässä jätteenpolttolaitoksessa poltettuihin pakkausjätteisiin.

▼M2

6 a artikla

1. Jos direktiivin 94/62/EY 6 artiklan 1 kohdan f–i alakohdassa vahvistettujen kierrätystavoitteiden mukautettu taso halutaan saavuttaa siten, että otetaan direktiivin 94/62/EY 5 artiklan 2 kohdan mukaisesti huomioon sellaisten ensimmäistä kertaa markkinoille saatettujen uudelleenkäytettävien kuluttajapakkausten keskimääräinen osuus edeltävien kolmen vuoden aikana, jotka on käytetty uudelleen osana pakkausten uudelleenkäyttöjärjestelmää, ensimmäisen käyttökerran jälkeen käytöstä poistettujen uudelleenkäytettävien kuluttajapakkausten määrä vähennetään tiettynä vuonna ensimmäistä kertaa markkinoille saatettujen uudelleenkäytettävien kuluttajapakkausten kokonaismäärästä.

2. Prosenttiyksiköt, jotka voidaan vähentää kierrätystavoitteista direktiivin 94/62/EY 5 artiklan 2 kohdassa tarkoitetun mukautetun tason määrittämiseksi, lasketaan niiden prosenttiyksikköjen yksinkertaisena keskiarvona, jotka kuvaavat uudelleenkäytettävien kuluttajapakkausten osuutta kunakin edeltävänä kolmena vuotena. Kyseinen osuus lasketaan jakamalla tämän artiklan mukaisesti määritetty kierrätystavoitteen kohteena olevasta pakkausmateriaalista valmistettujen uudelleenkäytettävien kuluttajapakkausten määrä niiden kuluttajapakkausten kokonaismäärällä, jotka sisältävät kyseistä pakkausmateriaalia ja jotka on saatettu tiettynä vuonna ensimmäistä kertaa markkinoille.

6 b artikla

1. Jos jäsenvaltio ottaa huomioon uudelleenkäyttöä varten korjattujen puupakkausten määrät direktiivin 94/62/EY 6 artiklan 1 kohdan f alakohdassa, g alakohdan ii alakohdassa, h alakohdassa ja i alakohdan ii alakohdassa säädettyjä tavoitteita laskettaessa, uudelleenkäyttöä varten korjattujen puupakkausten määrä lisätään sekä syntyneeseen pakkausjätteeseen että kierrätettyyn pakkausjätteeseen.

2. Uudelleenkäyttöä varten korjattujen puupakkausten määrä määritetään niiden uudelleenkäyttöä varten korjattujen puupakkausyksikköjen massan perusteella, jotka käytetään myöhemmin uudelleen, eikä siihen saa sisältyä jätteenkäsittelyyn ohjattavia puupakkauksia tai puupakkausten osia.

6 c artikla

1. Sen laskemiseksi ja todentamiseksi, onko direktiivin 94/62/EY 6 artiklan 1 kohdan f–i alakohdassa vahvistetut kierrätystavoitteet saavutettu, sovelletaan seuraavaa:

a) Kierrätetyn pakkausjätteen määrällä tarkoitetaan jätteen määrää laskentapisteessä. Kierrätykseen tulevan pakkausjätteen määrän on sisällettävä kohdemateriaaleja. Se voi sisältää muita kuin kohdemateriaaleja vain, jos ne ovat sallittuja asianomaisessa kierrätystoimessa.

Tiettyihin pakkausjätemateriaaleihin ja tiettyihin kierrätystoimiin sovellettavat laskentapisteet täsmennetään liitteessä II.

b) Jos mittauspiste liittyy sellaisen laitoksen tuotokseen, joka lähettää pakkausjätteen kierrätykseen ilman muuta esikäsittelyä, tai sellaiseen laitokseen toimitetun jätteen määrään, jossa pakkausjäte tulee kierrätykseen ilman muuta esikäsittelyä, kierrätyslaitoksen hylkäämän lajitellun pakkausjätteen määrää ei saa sisällyttää kierrätetyn pakkausjätteen määrään.

c) Jos laitos suorittaa esikäsittelyn ennen kyseisen laitoksen laskentapistettä, esikäsittelyn aikana poistettua jätettä ei saa sisällyttää kyseisen laitoksen ilmoittamaan kierrätetyn pakkausjätteen määrään.

d) Jos aerobiseen tai anaerobiseen käsittelyyn tulevat biohajoavat pakkaukset sisällytetään asianomaisen pakkausmateriaalin kierrätettyihin määriin, biohajoavien pakkausten määrä biohajoavassa jätteessä määritetään analysoimalla kyseisiin toimiin tulevan biohajoavan jätteen koostumus säännöllisesti. Kierrätystä ennen, sen aikana tai sen jälkeen poistettua biohajoavaa pakkausjätettä ei saa sisällyttää kierrätettyihin määriin.

e) Jos pakkausjätteen kosteuspitoisuus mittauspisteessä eroaa markkinoille saatettujen pakkausten kosteuspitoisuudesta, pakkausten määrä mittauspisteessä on korjattava niin, että se kuvaa pakkausjätteen luonnollista kosteuspitoisuutta, joka on verrattavissa vastaavien markkinoille saatettujen pakkausten kosteuspitoisuuteen.

f) Kierrätetyn pakkausjätteen määrään ei saa sisältyä muuta yhdessä pakkausjätteen kanssa kerättyä materiaalia, kuten saman materiaalin jätettä, joka ei ole peräisin pakkauksista, eikä jäämiä tuotteista, joita pakkaukset sisälsivät.

g) Jos tietyssä jäsenvaltiossa syntynyt pakkausjäte on sekoitettu muiden jätteiden tai toisesta maasta peräisin olevien jätteiden kanssa ennen mittaus- tai laskentapistettä, kyseisestä jäsenvaltiosta peräisin olevan pakkausjätteen osuus on määritettävä asianmukaisin menetelmin, kuten sähköisten rekisterien tai otantatutkimusten avulla. Jos tällaiselle jätteelle tehdään muu esikäsittely, kyseisessä käsittelyssä poistettujen muiden kuin kohdemateriaalien määrä on vähennettävä ottamalla huomioon kyseisestä jäsenvaltiosta peräisin olevista pakkausjätteistä tulevien jätemateriaalien osuus ja soveltuvissa tapauksissa laatu.

h) Jos pakkausjätemateriaaleille tehdään hyödyntämistoimia, joissa kyseisiä materiaaleja käytetään pääasiassa polttoaineena tai muutoin energian tuottamiseksi, tällaisten toimien tuotosta, jota hyödynnetään materiaalina, kuten polttolaitoksen pohjatuhkan mineraalifraktio tai rinnakkaispoltosta syntyvä kivihiilikuona, ei saa sisällyttää kierrätetyn pakkausjätteen määrään, lukuun ottamatta pakkausjätteen polttamisen jälkeen erotettuja ja kierrätettyjä metalleja. Pakkausjätteen rinnakkaispolttoprosessin mineraalituotokseen sisältyviä metalleja ei saa ilmoittaa kierrätetyiksi.

i) Jos pakkausjätemateriaaleille tehdään hyödyntämistoimia, joissa kyseisiä materiaaleja ei käytetä pääasiassa polttoaineena tai muutoin energian tuottamiseksi tai materiaalien hyödyntämiseen vaan joiden tuotos sisältää kierrätettyjä materiaaleja, polttoaineita tai maantäyttömateriaaleja huomattavassa suhteessa, kierrätetyn jätteen määrä määritetään massatasemenetelmällä, jossa otetaan huomioon ainoastaan kierrätettävät jätemateriaalit.

2. Sen laskemiseksi ja todentamiseksi, onko direktiivin 94/62/EY 6 artiklan 1 kohdan f–i alakohdassa vahvistetut kierrätystavoitteet saavutettu, yhdistelmämateriaalipakkaukset ja muut useammasta kuin yhdestä materiaalista valmistetut pakkaukset on laskettava ja ilmoitettava pakkauksen sisältämän kunkin materiaalin mukaan. Jäsenvaltiot voiva poiketa tästä vaatimuksesta, jos tiettyä materiaalia on vain merkityksetön osuus pakkausyksiköstä eikä missään tapauksessa enemmän kuin 5 prosenttia pakkausyksikön kokonaismassasta.

6 d artikla

1. Sen laskemiseksi ja todentamiseksi, onko direktiivin 94/62/EY 6 artiklan 1 kohdan f–i alakohdassa vahvistetut tavoitteet saavutettu, polttolaitoksen pohjatuhkasta erotettujen kierrätettyjen metallien määrällä tarkoitetaan pakkausjätteestä peräisin olevasta polttolaitoksen raakapohjatuhkasta erotetussa metallirikasteessa olevien metallien massaa, eikä siihen saa sisältyä muita metallirikasteessa olevia materiaaleja kuten mineraaleja tai metalleja, jotka eivät ole peräisin pakkausjätteestä.

2. Jäsenvaltioiden on sovellettava liitteessä III vahvistettua menetelmää polttolaitoksen pohjatuhkasta erotettujen kierrätettyjen metallien massan laskemiseksi.

6 e artikla

Sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, jäsenvaltiot voivat soveltaa 6 a–6 d artiklassa säädettyjä laskentasääntöjä.

6 f artikla

1. Jäsenvaltioiden on ryhdyttävä asianmukaisiin toimenpiteisiin varmistaakseen tämän päätöksen nojalla toimitettujen tietojen luotettavuuden ja oikeellisuuden. Erityisesti syntynyt pakkausjätteen määrä on todennettava ja ristiintarkastettava muun muassa käyttämällä markkinoille saatettujen pakkausten määrää koskevia tietoja, tarkoituksenmukaisia jätetietoja ja sekalaisen yhdyskuntajätteen koostumusanalyysejä. Jäsenvaltioiden on ilmoitettava komissiolle suoritetuista tarkistuksista ja mahdollisista havaituista merkittävistä epäjohdonmukaisuuksista ja suunnitelluista tai toteutetuista korjaavista toimenpiteistä.

2. Jäsenvaltioiden on hankittava tiedot suoraan jätehuollosta vastaavilta laitoksilta tai yrityksiltä, tapauksen mukaan.

3. Jäsenvaltioiden on harkittava sähköisten rekisterien käyttöä.

4. Jos tiedonkeruu perustuu kyselytutkimuksiin, myös sellaisiin, joiden taustalla on otantamenetelmä, kyseiset tutkimukset on suoritettava vähimmäistasolla, joka käsittää seuraavat vähimmäisvaatimukset:

a) kyselytutkimukset suoritetaan säännöllisin täsmennetyin väliajoin, jotta ne kuvaavat riittävällä tavalla tutkittavien tietojen vaihtelua;

b) kyselytutkimukset perustuvat sen populaation edustavaan otokseen, johon tuloksia sovelletaan.

5. Pieninä määrinä esiintyvien materiaalien ja muiden kuin tässä päätöksessä mainittujen materiaalien osalta voidaan käyttää arvioita. Arvioiden on perustuttava parhaaseen saatavilla olevaan tietoon, ja ne on kuvattava pakkausjätteiden syntymistä ja kierrätystä koskevien tietojen mukana olevissa laaduntarkastusraporteissa.

▼M2 —————

▼M1

9 artikla

▼M2

1. Jäsenvaltioiden on toimitettava pakkausjätteen syntymistä ja käsittelyä sekä uudelleenkäytettäviä pakkauksia koskevat tiedot liitteessä I olevissa taulukoissa 1, 2 ja 3 esitetyissä muodoissa.

2. Jäsenvaltioiden on toimitettava kevyiden muovisten kantokassien kulutusta koskevat tiedot käyttämällä liitteessä I olevassa taulukossa 4 tai 5 esitettyä muotoa, jos ne raportoivat lukumäärän perusteella, ja liitteessä I olevassa taulukossa 6 tai 7 esitettyä muotoa, jos ne raportoivat painon perusteella.

▼M2

3. Jäsenvaltioiden on täytettävä liitteessä I vahvistetut raportointitaulukot vuosittain ja toimitettava ne komissiolle 18 kuukauden kuluessa viitevuoden päättymisestä sähköisessä muodossa komission vahvistaman tiedonsiirtostandardin mukaisesti. Raportoinnin on katettava täysi kalenterivuosi.

4. Jäsenvaltioiden on toimitettava laaduntarkastusraportti käyttämällä liitteessä IV esitettyä muotoa.

5. Jos jäsenvaltio ei käytä 6 a–6 d artiklassa vahvistettuja laskentasääntöjä sen laskemiseksi ja todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, kyseisen jäsenvaltion on toimitettava erikseen tiedot sen todentamiseksi, onko direktiivin 94/62/EY 6 artiklan 1 kohdan a–e alakohdassa vahvistetut tavoitteet saavutettu, käyttämällä liitteessä olevassa taulukossa 1 esitettyä muotoa.

6. Jäsenvaltioiden, jotka päättävät tiettynä vuonna saavuttaa tavoitteen mukautetun tason direktiivin 94/62/EY 5 artiklan 2 kohdan mukaisesti, on täytettävä tämän päätöksen liitteessä I olevassa taulukossa 2 esitetty raportointitaulukko kyseiseltä vuodelta asianomaisen pakkausmateriaalin osalta ja toimitettava se komissiolle 18 kuukauden kuluessa viitevuoden päättymisestä sähköisessä muodossa komission vahvistaman tiedonsiirtostandardin mukaisesti.

7. Komissio julkaisee tämän päätöksen liitteiden mukaisesti toimitetut tiedot, ellei jäsenvaltio esitä perusteltua pyyntöä liitteen IV mukaisesti laadittuihin laaduntarkastusraportteihin sisältyvien tiettyjen tietojen julkaisematta jättämisestä.

▼B

10 artikla

Kumotaan päätös 97/138/EY.

11 artikla

Tämä päätös on osoitettu kaikille jäsenvaltioille.









▼M2

LIITE I







TAULUKKO 1 Raportointi direktiivin 94/62/EY 6 artiklassa vahvistetuista kierrätystavoitteista (tonnia) Pakkausjätemateriaali Jätteiden syntyminen Kierrätys Puupakkausten korjaaminen Energian talteenotto (1) Muu hyödyntäminen (2) Kierrätys jäsenvaltiossa Kierrätys muissa jäsenvaltiossa Kierrätys EU:n ulkopuolella Kaikki Muovi Puu Metalli (yhteensä) Rautametalli Rautametalli polttolaitoksen pohjatuhkasta (3) Alumiini Alumiini polttolaitoksen pohjatuhkasta (4) Lasi Paperi ja kartonki Muu Huomautukset: 1. Tummanharmaat kohdat: raportointia ei sovelleta. 2. Vaaleanharmaat kohdat: raportointi on pakollista vain jäsenvaltioille, jotka sisällyttävät kyseiset määrät kierrätysasteisiin. Jos jäsenvaltio raportoi polttolaitoksen pohjatuhkasta (incineration bottom ash, IBA) erotetuista metalleista, sen on täytettävä kierrätystä sekä jäsenvaltiossa että sen ulkopuolella koskevat kohdat. (1) Tähän kuuluu polttaminen ja siitä saatavan energian talteenotto ja jätteen uudelleenkäsittely polttoaineena käytettäväksi tai muutoin energian tuottamiseksi. (2) Tähän ei kuulu puupakkausten korjaaminen, kierrättäminen ja energian talteenotto, mutta maantäyttö kuuluu. (3) Rautametallien kierrättäminen polttolaitoksen pohjatuhkasta erottamisen jälkeen raportoidaan erikseen. Sitä ei sisällytetä rautametallien raportointiriville. (4) Alumiinin kierrättäminen polttolaitoksen pohjatuhkasta erottamisen jälkeen raportoidaan erikseen. Sitä ei sisällytetä alumiinin raportointiriville.







TAULUKKO 2 Raportointitaulukko kierrätysasteiden mukauttamista varten direktiivin 94/62/EY 5 artiklan 2 kohdan mukaisesti (%) 1 2 3 4 5 Pakkausjätemateriaali Uudelleenkäytettävien kuluttajapakkausten osuus kaikista kuluttajapakkauksista vuonna n – 3 Uudelleenkäytettävien kuluttajapakkausten osuus kaikista kuluttajapakkauksista vuonna n – 2 Uudelleenkäytettävien kuluttajapakkausten osuus kaikista kuluttajapakkauksista vuonna n – 1 Uudelleenkäytettävien kuluttajapakkausten keskimääräinen osuus kolmena edeltävänä vuonna n Muovi Puu Rautametalli Alumiini Lasi Paperi ja kartonki Kaikki Huomautukset: 1. Vaaleanharmaat kohdat: Tiedot ovat pakolliset vain materiaalista, jonka osalta jäsenvaltio on päättänyt saavuttaa mukautetun tavoitteen. 2. Tummanharmaat kohdat: tiedot lasketaan automaattisesti sarakkeiden 2, 3 ja 4 yksinkertaiseksi keskiarvoksi.







TAULUKKO 3 Uudelleenkäytettävien pakkausten raportointitaulukko 1 2 3 4 5 6 7 8 9 10 11 Pakkausmateriaali Ensimmäistä kertaa markkinoille saatetut pakkaukset Ensimmäistä kertaa markkinoille saatetut uudelleenkäytettävät pakkaukset Käyttökerrat (3) Kaikki pakkaukset (1) Kuluttajapakkaukset (2) Kaikki uudelleenkäytettävät pakkaukset (t) Uudelleenkäytettävät kuluttajapakkaukset (t) Kaikki uudelleenkäytettävät pakkaukset Uudelleenkäytettävät kuluttajapakkaukset (t) (yksikköä) (t) (yksikköä) (t) (4) (lukumäärä) (t) (4) (lukumäärä) Muovi Puu Rautametalli Alumiini Lasi Paperi ja kartonki Muu Kaikki Huomautukset: Vaaleanharmaat kohdat: Tietojen ilmoittaminen on vapaaehtoista. (1) Tällä tarkoitetaan kaikkia uudelleenkäytettäviä pakkauksia ja kertakäyttöpakkauksia mukaan luettuina kuluttaja-, kuljetus- ja ryhmäpakkaukset. (2) Tällä tarkoitetaan kaikkia uudelleenkäytettäviä ja kertakäyttöisiä kuluttajapakkauksia. (3) Tällä tarkoitetaan uudelleenkäytettävien pakkausten käyttökertoja tiettynä vuonna. (4) Tällä tarkoitetaan uudelleenkäytettävien pakkausten käyttökertoja tiettynä vuonna kerrottuna niiden massalla.

▼M1







TAULUKKO 4 Kevyiden muovisten kantokassien vuotuinen kulutus laskettuna komission täytäntöönpanopäätöksen (EU) 2018/896 (1) 2 artiklan 1 kohdan a alakohdassa säädetyn menetelmän mukaisesti Markkinoille saatettujen kevyiden muovisten kantokassien lukumäärä josta kasseja, joiden paksuus on < 15 mikronia 15 < 50 mikronia (1) Komission täytäntöönpanopäätös (EU) 2018/896, annettu 19 päivänä kesäkuuta 2018, kevyiden muovisten kantokassien vuosittaisen kulutuksen laskentamenetelmästä ja päätöksen 2005/270/EY muuttamisesta (EUVL L 160, 25.6.2018, s. 6).

Huomautukset:

1. Valkoiset kohdat: Tietojen ilmoittaminen on pakollista

2. Tummennetut kohdat: Tietojen ilmoittaminen on vapaaehtoista







TAULUKKO 5 Kevyiden muovisten kantokassien vuotuinen kulutus laskettuna täytäntöönpanopäätöksen (EU) 2018/896 2 artiklan 1 kohdan b alakohdassa säädetyn menetelmän mukaisesti Pakollisten verojen tai maksujen perusteella laskettu kevyiden muovisten kantokassien lukumäärä Pakollisten verojen tai maksujen perusteella laskettu kevyiden muovisten kantokassien lukumäärä, jonka talouden toimijat ovat ilmoittaneet tai raportoineet Pakollisista veroista tai maksuista vapautettujen kevyiden muovisten kantokassien lukumäärä, jonka talouden toimijat ovat raportoineet (a) (b) (a) + (b) josta kasseja, joiden paksuus on < 15 mikronia 15 < 50 mikronia < 15 mikronia 15 < 50 mikronia

Huomautukset:

1. Valkoiset kohdat: Tietojen ilmoittaminen on pakollista

2. Tummennetut kohdat: Tietojen ilmoittaminen on vapaaehtoista

3. Jos käytössä ei ole vapautusta, b:n arvoksi ilmoitetaan 0.







TAULUKKO 6 Kevyiden muovisten kantokassien vuotuinen kulutus laskettuna täytäntöönpanopäätöksen (EU) 2018/896 3 artiklan 1 kohdan a alakohdassa säädetyn menetelmän mukaisesti Markkinoille saatettujen kevyiden muovisten kantokassien paino Markkinoille saatettujen kevyiden muovisten kantokassien paino Kevyen muovisen kantokassin painotettu keskimääräinen paino, jonka talouden toimijat ovat raportoineet josta kasseja, joiden paksuus on joiden paksuus on < 15 mikronia 15 < 50 mikronia < 15 mikronia 15 < 50 mikronia

Huomautukset:

1. Valkoiset kohdat: Tietojen ilmoittaminen on pakollista

2. Tummennetut kohdat: Tietojen ilmoittaminen on vapaaehtoista







TAULUKKO 7 Kevyiden muovisten kantokassien vuotuinen kulutus laskettuna täytäntöönpanopäätöksen (EU) 2018/896 3 artiklan 1 kohdan b alakohdassa säädetyn menetelmän mukaisesti Pakollisten verojen tai maksujen perusteella laskettu kevyiden muovisten kantokassien paino Pakollisten verojen tai maksujen perusteella laskettu kevyiden muovisten kantokassien paino, jonka talouden toimijat ovat ilmoittaneet tai raportoineet Pakollisista veroista tai maksuista vapautettujen kevyiden muovisten kantokassien paino, jonka talouden toimijat ovat raportoineet Kevyen muovisen kantokassin keskimääräinen paino, jonka talouden toimijat ovat raportoineet a b a + b josta kasseja, joiden paksuus on < 15 mikronia 15 < 50 mikronia < 15 mikronia 15 < 50 mikronia (a) 15 < 50 mikronia (b) 15 < 50 mikronia

Huomautukset:

1. Valkoiset kohdat: Tietojen ilmoittaminen on pakollista

2. Tummennetut kohdat: Tietojen ilmoittaminen on vapaaehtoista

3. Jos käytössä ei ole vapautusta, b:n arvoksi ilmoitetaan 0.

▼M2









LIITE II

6 c artiklan 1 kohdan a alakohdassa tarkoitetut laskentapisteet







Pakkausmateriaali Laskentapiste Lasi Lajiteltu lasi, jota ei jatkokäsitellä ennen lasiuuniin menoa tai sen käyttöä suodatusaineiden, hioma-aineiden, lasikuitueristeen ja rakennusmateriaalien tuotannossa Metallit Lajiteltu metalli, jota ei jatkokäsitellä ennen metallisulattoon tai uuniin menoa Paperi ja kartonki Lajiteltu paperi, jota ei jatkokäsitellä ennen pulpperointia Muovit Polymeereittäin erotellut muovit, joita ei jatkokäsitellä ennen rakeistusta, ekstruusiota tai puristusta Muovihiutaleet, joita ei jatkokäsitellä ennen niiden käyttöä lopputuotteessa Puu Lajiteltu puu, jota ei jatkokäsitellä ennen sen käyttöä lastulevyn tai muiden tuotteiden valmistuksessa Kompostointiin menevä lajiteltu puu Tekstiilit Lajitellut tekstiilit, joita ei jatkokäsitellä ennen niiden käyttöä tekstiilikuitujen, lumppujen tai rouheen tuotannossa Yhdistelmäpakkaukset ja useista materiaaleista valmistetut pakkaukset Yhdistelmäpakkausten tai useista materiaaleista valmistettujen pakkausten käsittelystä tuloksena olevat muovi, lasi, metalli, puu, paperi ja kartonki ja muut materiaalit, joita ei jatkokäsitellä ennen kullekin materiaalille vahvistettua laskentapistettä









LIITE III

Menetelmä pakkausjätteen polttamisen jälkeen erotettujen kierrätettyjen metallien laskemiseksi

1. Tässä liitteessä esitetyissä kaavoissa käytetään seuraavia termejä:

m kokonais IBA Fe/Al rautametallien tai alumiinin kokonaismassa polttolaitoksen pohjatuhkassa tiettynä vuonna

m IBA Fe/ei-Fe rikasteet polttolaitoksen pohjatuhkasta tiettynä vuonna erotetun rautametallirikasteen tai ei-rautametallirikasteen massa

c IBA Fe/Al rautametallien tai alumiinin pitoisuus kussakin metallirikasteessa

m IBA Fe/Al rautametallien tai alumiinin massa rautametallirikasteessa tai ei-rautametallirikasteessa, joka on erotettu polttolaitoksen pohjatuhkasta tiettynä vuonna

m ei-metalli ei-metallisten materiaalien massa tietyssä rautametallirikasteessa tai alumiinirikasteessa

r Al alumiinin osuus polttolaitoksen pohjatuhkasta erotetun ei-rautametallirikasteen sisältämissä ei-rautametalleissa

m PW Fe/Al tiettynä vuonna poltettavaksi tulevasta pakkausjätteestä peräisin olevien rautametallien tai alumiinin massa

m W Fe/Al tiettynä vuonna poltettavaksi tulevien kaikkien rautametallien tai alumiinin massa ja

m PW IBA Fe/Al pakkausjätteestä peräisin olevien kierrätettyjen rautametallien tai alumiinin massa tiettynä vuonna

2. Sen jälkeen, kun rautametalli/ei-rautametallirikaste on erotettu raakapolton pohjatuhkasta, metallirikasteen rautametalli-/alumiinipitoisuus lasketaan seuraavalla kaavalla:

m total IBA Fe/Al = m IBA Fe/nFe concentrates · c IBA Fe/Al

3. Rautametalli/ei-rautametallirikasteen massaa koskevat tiedot on hankittava laitoksista, jotka erottavat metallirikasteita raakapolton pohjatuhkasta.

4. Raakapolton pohjatuhkan käsittelystä seuraava rautametallien ja alumiinin pitoisuus on laskettava käyttämällä tietoja, jotka on kerätty säännöllisin kyselytutkimuksin metallirikasteita käsittelevistä laitoksista ja polttolaitosten pohjatuhkasta erotettua metallia metallituotteiden tuottamiseen käyttävistä laitoksista, seuraavilla kaavoilla:

(a) rautametallit

, ja

(b) alumiini

5. Pakkausjätteestä peräisin olevien kierrätettyjen rautametallien/alumiinin massa kaikissa polttolaitoksen pohjatuhkasta erotetuissa kierrätetyissä rautametalleissa/alumiinissa on määritettävä polttoon tulevan jätteen otantatutkimuksin. Nämä tutkimukset on suoritettava vähintään joka viides vuosi ja kun on syytä olettaa, että poltetun jätteen koostumus on merkittävästi muuttunut. Pakkausjätteestä peräisin olevien rautametallien/alumiinin massa lasketaan seuraavalla kaavalla:

.









LIITE IV

Laatutarkastustaulukko

I. Raportin tavoitteet

Laatutarkastusraportin tavoitteet ovat seuraavat:

1. Arvioidaan menetelmä, jolla kevyiden muovisten kantokassien vuosikulutus lasketaan

2. Arvioidaan uudelleenkäytettäviä pakkauksia koskevien tietojen laatu

3. Tarkastetaan, miten kattavasti jäsenvaltio soveltaa pakkausjätteen määritelmää, etenkin pakkausjätteen syntymistä koskevien tietojen osalta

4. Arvioidaan tiedonkeruuprosessien laatu, mukaan luettuna hallinnollisten tietolähteiden laajuus ja pätevyys sekä kyselytutkimukseen perustuvien lähestymistapojen tilastollinen pätevyys

5. Ymmärretään syyt raportoitujen tietojen merkittäville eroille viitevuosien välillä ja varmistetaan luottamus kyseisten tietojen oikeellisuuteen

6. Varmistetaan pakkausjätteen polttamisen jälkeen erotettujen metallien mittaamista koskevien sääntöjen ja yhteisten menetelmien soveltaminen ja

7. Todennetaan pakkausjätteen kierrätystavoitteiden laskentaa koskevissa säännöissä asetettujen erityisvaatimusten noudattaminen

II. Yleiset tiedot

1. Jäsenvaltio:

2. Tiedot ja kuvauksen toimittava organisaatio:

3. Yhteyshenkilö/yhteystiedot:

4. Viitevuosi:

5. Toimituspäivä/versio:

6. Linkki jäsenvaltion julkaisemiin tietoihin (jos on):

III. Kevyiden muovisten kantokassien vuosikulutus

1. Kuvaus tiedonkeruuseen osallistuneista tahoista







Laitoksen nimi Keskeisten vastuiden kuvaus Lisätään tarvittaessa rivejä.

2. Käytettyjen menetelmien kuvaus

…

…

3. Tietojen oikeellisuus

3.1. Kuvaus kevyiden muovisten kantokassien vuosikulutusta koskevien tietojen oikeellisuuteen vaikuttavista tärkeimmistä tekijöistä, mukaan luettuna otantaan, kattavuuteen, mittaukseen, käsittelyyn ja vastauskatoon liittyvät virheet

…

…

3.2. Selostus kevyiden muovisten kantokassien vuosikulutusta koskevien tietojen keräämiseksi toteutettavien kyselytutkimusten laajuudesta ja pätevyydestä

…

…

3.3. Kevyiden muovisten kantokassien vuosikulutusta koskevat käytetyt tilastolliset tutkimukset







Tutkimuksen ala Vuosi Tilastointiyksiköt Tutkitun väestön prosenttiosuus Tiedot (t) Luottamustaso Virhemarginaali Tiedot tutkimusvuoden ja meneillään olevan vuoden välillä tehdyistä mukautuksista Muut tiedot Lisätään rivejä kullekin käytetylle tutkimukselle.

3.4. Erot edellisen vuoden tietoihin nähden

Meneillään olevaa viitevuotta varten laskentamenetelmään tehdyt merkittävät muutokset, jos on (ilmoitetaan etenkin jälkikäteen tehdyt tarkistukset, niiden luonne ja onko jollekin vuodelle merkittävä katkos aikasarjassa).

…

…

IV. Uudelleenkäytettävät pakkaukset

1. Tiedonkeruuseen osallistuneet tahot







Laitoksen nimi Keskeisten vastuiden kuvaus Lisätään tarvittaessa rivejä.

2. Kuvaus uudelleenkäytettävien pakkausten määritelmän soveltamisesta kansallisessa tiedonkeruujärjestelmässä, mukaan lukien sen varmistaminen, että ensimmäistä kertaa markkinoille saatettavat uudelleenkäytettävät pakkaukset käytetään uudelleen osana pakkausten uudelleenkäyttöjärjestelmää ja että uudelleenkäytettävien pakkausten kaikki käyttökerrat kirjataan

…

…

3. Eri luokkia, pakkaustyyppejä ja pakkausten uudelleenkäyttöjärjestelmiä koskevien tietojen keruu- ja aggregointimenetelmät







Pakkausmateriaali Pakkauksen luokka (kuluttaja-, ryhmä- vai kuljetuspakkaus) Pakkauksen tyyppi (esim. pullo, laatikko, säiliö) Uudelleenkäyttöjärjestelmän kuvaus (avoin vai suljettu kierto) Yksityiskohtainen kuvaus tietojen keruu- ja aggregointimenetelmistä, mukaan luettuna tietolähteet, kattavuus ja mahdolliset käytetyt arviot, jos mahdollista erikseen pakkausmateriaalin, luokan, pakkaustyypin ja uudelleenkäyttöjärjestelmän kunkin yhdistelmän osalta Muovi Puu Rautametallit Alumiini Lasi Paperi ja kartonki Muu Lisätään tarvittaessa rivejä kunkin materiaalin jälkeen.

4. Tietojen todentaminen







Pakkausmateriaali Yksityiskohtainen kuvaus uudelleenkäytettäviä pakkauksia koskevien tietojen todentamismenetelmistä, jos mahdollista erikseen pakkausmateriaalin, luokan, pakkaustyypin ja uudelleenkäyttöjärjestelmän kunkin yhdistelmän osalta Muovi Puu Rautametallit Alumiini Lasi Paperi ja kartonki Muu

5. Tietojen oikeellisuus

5.1. Kuvaus uudelleenkäytettäviä pakkauksia koskevien tietojen oikeellisuuteen vaikuttavista tärkeimmistä tekijöistä, mukaan luettuna otantaan, kattavuuteen, mittaukseen, käsittelyyn ja vastauskatoon liittyvät virheet

…

…

5.2. Selostus uudelleenkäytettäviä pakkauksia koskevien tietojen keräämiseksi toteutettavien kyselytutkimusten laajuudesta ja pätevyydestä

…

…

5.3. Uudelleenkäytettäviä pakkauksia koskevat käytetyt tilastolliset tutkimukset







Pakkausmateriaali Vuosi Tilastointiyksiköt Tutkitun populaation prosenttiosuus Tiedot (tonnia) Luottamustaso Virhemarginaali Tiedot tutkimusvuoden ja meneillään olevan vuoden välillä tehdyistä mukautuksista Muut tiedot Lisätään rivejä kullekin käytetylle tutkimukselle.

5.4. Erot edellisen vuoden tietoihin nähden

Merkittävät laskentamenetelmän muutokset meneillään olevana viitevuonna, jos niitä on (ilmoitetaan etenkin jälkikäteen tehdyt tarkistukset, niiden luonne ja onko jollekin vuodelle merkittävä katkos aikasarjassa).

…

…

V. Pakkausjätteet

1. Kuvaus tiedonkeruuseen osallistuneista tahoista







Laitoksen nimi Keskeisten vastuiden kuvaus Lisätään tarvittaessa rivejä.

2. Käytettyjen menetelmien kuvaus

2.1. Pakkausjätteen syntyminen

2.1.1. Pakkausjätteen syntymisen määrittämismenetelmät (rasti kaikkiin soveltuviin kohtiin)







Pakkausjätemateriaali/Tiedonkeruumenetelmät Yhteensä Muovi Puu Rautametallit Alumiini Lasi Paperi ja kartonki Muu Markkinoille saatettuja pakkauksia koskevien tietojen käyttö Hallinnollinen raportointi Kyselytutkimukset Sähköinen rekisteri Jäteanalyysi Jätealan toimijoilta saadut tiedot Kunnilta saadut tiedot Laajennettua tuottajan vastuuta koskevista järjestelmistä saadut tiedot Tuotanto- ja ulkomaankauppatilastot Muu (mikä)

Kuvaus syntynyttä pakkausjätettä koskevien tietojen todentamismenetelmistä, kun käytetään markkinoille saatettuja pakkauksia koskevia tietoja

…

…

2.1.2. Arviointeja koskevat selitykset, kun käytetään markkinoille saatettuja pakkauksia koskevia tietoja (esim. jos tiedonkeruu ei kata koko markkinoita tai kun halutaan ottaa huomioon vapaamatkustajat, maahan tulevat tai maasta lähtevät yksityiset lähetykset tai verkkomyynti)

…

…

2.1.3. Tieto siitä, onko arvio laskettu ja lisätty kokonaismäärään (Kyllä/Ei), ja jos vastaus on Kyllä, lisätty määrä prosentteina kokonaismäärästä







Pakkausjätemateriaali/Validointi Yhteensä Muovi Puu Rautametallit Alumiini Lasi Paperi ja kartonki Muu Yleiset arviot (esim. kyselytutkimuksiin perustuvat) Vapaamatkustajat Yksityiset lähetykset Verkkomyynti Muut

2.1.4. Kuvaus syntynyttä pakkausjätettä koskevien tietojen menetelmistä ja todentamisesta, kun käytetään pakkausjätettä koskevia tietoja, mukaan luettuna se, miten otetaan huomioon a) pakkausjätteen kanssa kerätty muu jäte ja b) pakkausmateriaalit muussa jätteessä (sekajätevirroissa)

…

…

2.1.5. Kuvaus yhdistelmäpakkausten raportointimenetelmästä, myös kun yhdistelmäpakkausten materiaaleja, joita on vähemmän kuin 5 prosenttia pakkausyksikön massasta, ei ilmoiteta erikseen

…

…

2.1.6. Syntynyttä pakkausjätettä koskevien tietojen todentaminen







Pakkausjätemateriaali Ristiintarkastus (kyllä/ei) Aikasarjatarkastus (kyllä/ei) Auditointi (kyllä/ei) Todentamisprosessi Muovi Puu Rautametallit Alumiini Lasi Paperi ja kartonki Muu

Lisätiedot syntynyttä pakkausjätettä koskevien tietojen todentamisesta

…

…

2.2. Pakkausjätehuolto

2.2.1. Käsittelytoimintojen luokittelut

Käsittelytoimien luokittelua koskevat tiedot mainittava (jos käytetään perusluokitusta, kuten direktiivin 2008/98/EY liitteissä I ja II vahvistettuja loppukäsittely- tai hyödyntämistoimien koodeja, mainitaan luokituksen nimi ja kuvataan kaikki käytetyt luokat).

…

…

2.2.2. Kuvaus pakkausjätteen käsittelyn määritysmenetelmistä (rasti soveltuviin kohtiin)







Pakkausjätemateriaali/Tiedonkeruumenetelmät Yhteensä Muovi Puu Rautametallit Alumiini Lasi Paperi ja kartonki Muu Hallinnollinen raportointi Kyselytutkimukset Sähköinen rekisteri Jäteanalyysi Jätealan toimijoilta saadut tiedot Kunnilta saadut tiedot Laajennettua tuottajan vastuuta koskevista järjestelmistä saadut tiedot Muu (mikä)

Lisätiedot menetelmistä ja käytetyistä menetelmien yhdistelmistä

…

…

2.2.3. Jäsenvaltion käyttämät kierrätyksen mittauspisteet







Pakkausjätemateriaali Kuvaus käytetyistä mittauspisteistä (laskentapiste tai lajittelutoimen tuotos, muiden kuin kohdemateriaalien vähentäminen tarvittaessa, kriteerit ”ei enää jätteeksi” luokittelemiselle jne.), mukaan luettuna alue- ja paikallistason erot Muovi Puu Rautametallit Alumiini Lasi Paperi ja kartonki Muu

Yksityiskohtainen kuvaus menetelmistä, joilla lasketaan mittaus- ja laskentapisteiden välillä poistettujen muiden kuin kohdemateriaalien määrä, tarvittaessa

…

…

2.2.4. Kuvaus menetelmistä, joilla määritetään yhdistelmäpakkausten tai useista materiaaleista valmistettujen pakkausten sisältämien kierrätettyjen materiaalien määrä materiaaleittain, ja tiedot niihin materiaaleihin sovelletuista mahdollisista poikkeuksista, joita on vähemmän kuin 5 prosenttia pakkausyksikön kokonaismassasta.

…

…

2.2.5. Keskimääräisten hävikkiasteiden käyttö

Kuvaus lajitellusta pakkausjätteestä, johon sovelletaan keskimääräisiä hävikkiasteita, lajittelulaitosten tyypeistä, joihin sovelletaan erilaisia keskimääräisiä hävikkiasteita, sekä menetelmistä keskimääräisten hävikkiasteiden laskemiseksi tällaisissa pisteissä, mukaan luettuna käytettyjen tutkimusten tilastollinen tarkkuus ja teknisten eritelmien luonne.







Lajiteltu jätemateriaali ja lajittelulaitoksen tyyppi Sovellettu keskimääräinen hävikkiaste (%) Kuvaus Lisätään tarvittaessa rivejä.

2.2.6. Jätteen osoittaminen pakkausjätteeksi ja muuksi kuin pakkausjätteeksi ja kosteuspitoisuutta koskeva korjaus

Tarvittaessa kuvaus menetelmistä, joilla muu kuin pakkausjäte suljetaan pois kierrätetyn pakkausjätteen raportoidusta määrästä, ja menetelmistä, joilla pakkausjätteen määrä korjataan mittauspisteessä siten, että se kuvaa pakkausten luonnollista kosteuspitoisuutta (myös asiaa koskevia eurooppalaisia standardeja käyttämällä). Samantyyppisiä laitoksia koskevat aggregoidut tiedot hyväksytään.







Pakkausjätemateriaali Laitoksen tyyppi Pakkausjätteen osuus (%) Kuvaus prosenttiosuuden saamiseksi sovelletuista menetelmistä Lisätään tarvittaessa rivejä.

2.2.7. Jätteen osoittaminen eri jäsenvaltioille

Tarvittaessa kuvaus menetelmistä, joilla muista maista peräisin ole jäte suljetaan pois. Samantyyppisiä laitoksia koskevat aggregoidut tiedot hyväksytään.







Pakkausjätemateriaali Laitoksen tyyppi Jäsenvaltiosta peräisin olevan jätteen osuus (%) Kuvaus prosenttiosuuden saamiseksi sovelletuista menetelmistä Lisätään tarvittaessa rivejä.

2.2.8. Muu jätteen hyödyntäminen

Kuvaus muun hyödyntämisen luokkaan raportoidun jätteen käsittelystä ja näin käsitellyn jätteen osuus (%)

…

…

2.2.9. Tiedot pakkausjätteen väliaikaisen varastoinnin vaikutuksesta käsitellyn jätteen määriin tiettynä vuonna sekä arviot meneillään olevana viitevuonna kierrätetyn jätteen määrästä edellisen viitevuoden väliaikaisen varastoinnin jälkeen ja meneillään olevana viitevuonna väliaikaiseen varastointiin menevästä jätteestä

…

…

2.2.10. Pakkausjätteen kierrätystä koskevien tietojen todentaminen







Pakkausjätemateriaali Ristiintarkastus (kyllä/ei) Aikasarjatarkastus (kyllä/ei) Auditointi (kyllä/ei) Todentamisprosessi Muovi Puu Rautametallit Alumiini Sekajäte Muu

2.2.11. Polttolaitoksen pohjatuhkasta erotettujen metallien kierrätystä koskeva laskelma

Yksityiskohtainen kuvaus menetelmästä, jolla kerätään tietoa polttolaitoksen pohjatuhkasta erotettujen metallien määrän laskemiseksi tämän, direktiivin 2008/98/EY 37 artiklan 7 kohdan mukaisesti hyväksytyn komission täytäntöönpanosäädöksen mukaisesti







Tiedot Tietojen saamiseksi sovelletun mittausmenetelmän kuvaus Polttolaitoksen pohjatuhkasta erotetun metallirikasteen kokonaismäärä Keskimääräinen metallipitoisuus metallirikasteen kokonaismäärässä, mukaan luettuna mahdollisten toteutettujen kyselytutkimusten luotettavuus Pakkausjätteen osuus polttolaitoksiin tulevasta jätteestä, mukaan luettuna mahdollisten toteutettujen kyselytutkimusten luotettavuus

2.3. Tietojen oikeellisuus

2.3.1. Kuvaus pakkausjätteen syntymistä ja käsittelyä koskevien tietojen oikeellisuuteen vaikuttavista tärkeimmistä tekijöistä, mukaan luettuna otantaan, kattavuuteen, mittaukseen, käsittelyyn ja vastauskatoon liittyvät virheet

…

…

2.3.2. Selostus pakkausjätteen syntymistä ja käsittelyä koskevien tietojen keräämiseksi toteutettavien kyselytutkimusten laajuudesta ja pätevyydestä

…

…

2.3.3. Pakkausjätteen syntymistä ja käsittelyä koskevat käytetyt tilastolliset tutkimukset







Pakkausjätteen ainesosa Vuosi Tilastointiyksiköt Tutkitun populaation prosenttiosuus Tiedot (tonnia) Luottamustaso Virhemarginaali Tiedot tutkimusvuoden ja meneillään olevan vuoden välillä tehdyistä mukautuksista Muut tiedot Lisätään rivejä kullekin käytetylle tutkimukselle.

2.3.4. Erot edellisen vuoden tietoihin nähden

Merkittävät laskentamenetelmän muutokset meneillään olevana viitevuonna, jos niitä on (ilmoitetaan etenkin jälkikäteen tehdyt tarkistukset, niiden luonne ja onko jollekin vuodelle merkittävä katkos aikasarjassa).

…

…

2.3.5. Selostus, jossa annetaan yksityiskohtaiset tiedot erosta tonnimäärissä (mitkä jätevirrat, sektorit tai arviot ovat aiheuttaneet eron ja miksi) sellaisen syntyneen ja kierrätetyn pakkausjätteen osan osalta, jonka tiedot eroavat edellisvuonna toimitetuista tiedoista yli 10 prosenttia







Materiaali Ero (%) Eron tärkein syy Lisätään tarvittaessa rivejä.

VI. Jätteen jäljitettävyys ja sen varmistaminen, että jäte käsitellään EU:n ympäristölainsäädännön edellytyksiä suurelta osin vastaavissa olosuhteissa

1. Yksityiskohtainen kuvaus direktiivin 94/62/EY 6 a artiklan 3 ja 8 kohdan mukaisesta pakkausjätteen laadunvalvonta- ja jäljittämisjärjestelmästä

…

…

2. Jäsenvaltion ulkopuolella käsitelty jäte







Pakkausjätemateriaali Lopullisesti käsitellään jäsenvaltiossa (kyllä/ei) Siirretään toiseen jäsenvaltioon (kyllä/ei) Viedään EU:n ulkopuolelle (kyllä/ei) Laadunvalvontaa ja pakkausjätteen jäljitettävyyttä koskevien erityistoimenpiteiden kuvaus, etenkin tietojen seurannan ja validoinnin osalta Muovi Puu Rautametallit Alumiini Lasi Paperi ja kartonki Muu

3. Niiden toimenpiteiden kuvaus, joilla direktiivin 94/62/EY 6 a artiklan 8 kohdan mukaisesti varmistetaan, että viejä voi osoittaa, että jätteen siirto on Euroopan parlamentin ja neuvoston asetuksen (EY) N:o 1013/2006 ( 4 ) vaatimusten mukaista ja että pakkausjäte käsiteltiin unionin ulkopuolella olosuhteissa, jotka suurelta osin vastaavat asiaa koskevassa unionin ympäristölainsäädännössä asetettuja edellytyksiä.

…

…

VII. Luottamuksellisuus

Perusteet tämän raportin tiettyjen osien julkaisematta jättämiselle:

…

…

VIII. Tärkeimmät kansalliset verkkosivut, viiteasiakirjat ja julkaisut

…

…